**Rēzeknes novada pašvald**ī**bas 2015.gada \_\_\_.\_\_\_\_\_\_\_\_\_\_ saistošo noteikumu Nr.\_\_\_ “Par inženierkomunikāciju aizsardzību Rēzeknes novadā” projekta**

**paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | Rēzeknes novada pašvaldības 2015.gada \_\_.\_\_\_\_\_\_ saistošo noteikumu Nr. \_\_\_ „ Par inženierkomunikāciju aizsardzību Rēzeknes novadā” projekts, turpmāk - Saistošo noteikumu projekts, izstrādāts saskaņā ar „Par pašvaldībām” 43.panta pirmās daļas 11.punktu, un Aizsargjoslu likuma 35.panta pirmo daļu, tā kā novada pašvaldības inženierkomunikāciju un transporta infrastruktūras aizsardzība ir aktuāls pašvaldības jautājums.  Saistošie noteikumi nepieciešami, lai aizsargātu inženierkomunikāciju tīklus Rēzeknes novada teritorijā, nodrošinātu inženierkomunikāciju ekspluatācijas pārraudzību, kā arī veiktu to uzmērīšanu un aktualizēšanu topogrāfiskajā plānā.  Saistošo noteikumu projekts nosaka prasības inženierkomunikāciju aizsardzībai, rakšanas darbiem sarkano līniju robežās, transportbūvju, inženierkomunikāciju aizsardzības zonā, laukumos, pagalmos un zaļajā zonā publiskās izmantošanas teritorijās. kā arī prasības izpildmērījumu sagatavošanai un atbildību par šo Noteikumu pārkāpšanu. |
| 2. Īss projekta satura izklāsts | Saistošo noteikumu projekts paredz aizliegt veikt rakšanas darbus bez rakšanas darbu atļaujas (turpmāk – Atļauja) saņemšanas:  1) sarkano līniju robežās;  2) transportbūvju, inženierkomunikāciju un citu objektu ekspluatācijas aizsardzības zonā;  3) laukumos, pagalmos un zaļajā zonā publiskās izmantošanas teritorijās;  4) izbūvējot elektronisko sakaru pievadus.  Saistošo noteikumu projekts paredz, ka izstrādājot būvniecības ieceres dokumentāciju, ja būvniecība paredzēta pašvaldības ceļu aizsargjoslā, būvniecības ierosinātājs plānotajai iecerei saņem tehniskos noteikumus un/vai saskaņo būvniecības ieceri, kurus izsniedz (saskaņo) Saimnieciskā nodrošinājuma un infrastruktūras nodaļas komunālinženieris.  Bez tam Saistošo noteikumu projekts nosaka nepieciešamos dokumentus atļaujas saņemšanai un atļaujas saņemšanas kārtību, kā arī gadījumus, kad atļauja nav nepieciešama. Saistošo noteikumu projektā noteiktas inženierkomunikāciju aizsardzības prasības darbu veikšanas laikā, izpildmērījumu sagatavošanas kārtību, noteikti termiņi avārijas darbu likvidācijai, kā arī atjaunošanas darbu kārtība un garantijas.  Saistošo noteikumu projekts paredz personas, kuras ir tiesīgas sastādīt administratīvo pārkāpumu protokolus, kā arī piemērojamo atbildību pārkāpjot Saistošajos noteikumos noteiktās prasības. |
| 3. Informācija par plānoto projekta ietekmi uz pašvaldības budžetu | Saistošo noteikumu projekta īstenošana neietekmē pašvaldības budžetu.  Lai nodrošinātu saistošo noteikumu projekta izpildi nav nepieciešams veidot jaunas institūcijas vai radīt jaunas darba vietas. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Ar Saistošo noteikumu projektu nav noteikta mērķgrupa, uz kuru attiecināms saistošo noteikumu projekta tiesiskais regulējums.  Uzņēmējdarbības vidi pašvaldības teritorijā Saistošo noteikumu projekts skars. Tiešie ieguvēji būs Rēzeknes novada iedzīvotāji, kuri saņem likumā noteiktos pašvaldības un citu institūciju pakalpojumus, Netiešie ieguvēji būs arī pakalpojumu sniedzēji, kuru transportbūves, inženierkomunikācijas un citi objekti tiks aizsargāti reglamentējot šo jomu. |
| 5. Informācija par administratīvajām procedūrām | Personas Saistošo noteikumu projekta piemērošanas jautājumos var griezties Rēzeknes novada pašvaldības administrācijas Saimnieciskā nodrošinājuma un infrastruktūras nodaļā, Attīstības plānošanas nodaļā, Būvvaldē un pagastu pārvaldēs.  Saistošo noteikumu projekts skar administratīvās procedūras. Privātpersonas, pēc attiecīgā lēmuma saņemšanas, šo lēmumu var pārsūdzēt mēneša laikā no tā spēkā stāšanās datuma Administratīvā procesa likumā noteiktajā kārtībā. |
| 6. Informācija par konsultācijām ar privātpersonām | Sabiedrības līdzdalība Saistošo noteikumu projekta izstrādāšanā tika nodrošināta informējot iedzīvotājus ar Rēzeknes novada pašvaldības mājas lapas un Rēzeknes novada pašvaldības pagasta pārvalžu starpniecību, lūdzot izteikt viedokļus un priekšlikumus par Saistošo noteikumu projektu.  Viedokļi par Saistošo noteikumu projektu: \_\_\_\_\_\_\_ |

Domes priekšsēdētājs M.Švarcs